title: Komisjoni direktiiv 2000/80/EÜ, 4. detsember 2000, millega muudetakse taimekaitsevahendite turuleviimist käsitleva nõukogu direktiivi 91/414/EMÜ I lisa nimetatud lisa konsolideerimiseks ja toimeaine (lambda-tsühalotriini) lisamiseks

text:
Tähtis õiguslik teade

|

32000L0080

Euroopa Liidu Teataja L 309 , 09/12/2000 Lk 0014 - 0023

		Komisjoni direktiiv 2000/80/EÜ,4. detsember 2000,millega muudetakse taimekaitsevahendite turuleviimist käsitleva nõukogu direktiivi 91/414/EMÜ I lisa nimetatud lisa konsolideerimiseks ja toimeaine (lambda-tsühalotriini) lisamiseksEUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, [1] viimati muudetud komisjoni direktiiviga 2000/68/EÜ, [2] eriti selle artikli 6 lõiget 1,ning arvestades järgmist:(1) Komisjoni 11. detsembri 1992. aasta määrusega (EMÜ) nr 3600/92, millega nähakse ette taimekaitsevahendite turuleviimist käsitleva nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad, [3] viimati muudetud määrusega (EÜ) nr 2266/2000, [4] kehtestatakse direktiivi 91/414/EMÜ (edaspidi "direktiiv") artikli 8 lõikes 2 osutatud tööprogrammi esimese etapi üksikasjalikud rakenduseeskirjad. Vastavalt nimetatud määrusele sätestatakse komisjoni 27. aprilli määruses (EÜ) nr 933/94, millega sätestatakse taimekaitsevahendite toimeained ja määratakse referentliikmesriigid komisjoni määruse (EMÜ) nr 3600/92 rakendamiseks, [5] viimati muudetud määrusega (EÜ) nr 2230/95, [6] taimekaitsevahendite hindamist vajavate toimeainete loetelu, et tagada nende võimalik lisamine I lisasse.(2) Vastavalt direktiivi artikli 5 lõikele 1 tuleks toimeaine kanda I lisasse mitte rohkem kui kümneks aastaks, kui võib eeldada, et toimeainet sisaldavate taimekaitsevahendite kasutamine ja jäägid ei kahjusta inimeste ega loomade tervist ega põhjavett ega avalda ebasoodsat mõju keskkonnale.(3) Lambda-tsühalotriini toimet inimese tervisele ja keskkonnale on hinnatud määruses (EMÜ) nr 3600/92 ettenähtud korras paljudel taotlejate ettepandud juhtudel. Rootsi on määratud referentliikmesriigiks komisjoni määrusega (EÜ) nr 491/95, [7] millega muudetakse määrust (EMÜ) nr 3600/92 ja määrust (EÜ) nr 933/94 eelkõige direktiivi 91/414/EMÜ artikli 8 lõikes 2 osutatud tööprogrammi esimese etapi rakendamiseks määratud ametivõimude ning Austria, Soome ja Rootsi tootjate integreerimise osas. Rootsi esitas 12. juunil 1996 komisjonile vastavalt määruse (EMÜ) nr 3600/92 artikli 7 lõike 1 punktile c asjakohase hindamisaruande ja soovituse.(4) Liikmesriigid ja komisjon on hindamisaruande alalises taimetervise komitees läbi vaadanud. Läbivaatamine lõpetati 19. oktoobril 2000 komisjoni aruandena lambda-tsühalotriini kohta. Kui aruannet tuleb tehniliste ja teaduslike arengute arvessevõtmiseks muuta, tuleb vastavalt direktiivile muuta ka lambda-tsühalotriini I lisasse lisamise tingimusi.(5) Läbivaatamisega seotud dokumendid ja teave on esitatud ka taimede teaduskomiteele konsulteerimiseks. Komitee on oma 28. jaanuari 2000. aasta otsuses [8] märkinud, et tuleks hinnata toidu kaudu omastamise akuutset riski tarbijatel ning määratleda akuutne standarddoos. Lisaks sellele rõhutas komitee, et keskkonnakaitse osas tuleks kohaldada asjakohaseid meetmeid riskide vähendamiseks, et vältida ebasoodsat mõju veeorganismidele ja muudele kui sihtrühma lülijalgsetele, sealhulgas mesilastele. Need soovitused on arvesse võetud käesolevas direktiivis ja vastavas lõplikus aruandes ettenähtud meetmete puhul.(6) Hindamiste käigus on ilmnenud, et kõnealust toimeainet sisaldavaid taimekaitsevahendeid võib põhimõtteliselt käsitada direktiivi artikli 5 lõike 1 punktides a ja b sätestatud nõuetele vastavana, eelkõige uuritud ja aruandes loetletud kasutusalade osas. Seetõttu on kõnealune toimeaine vaja kanda I lisasse, et tagada kõigis liikmesriikides asjaomast toimeainet sisaldavate taimekaitsevahendite kasutuslubade väljaandmine nimetatud direktiivis ettenähtud korras.(7) Direktiivis nähakse ette, et pärast toimeaine kandmist I lisasse annavad välja, muudavad või tühistavad liikmesriigid vajaduse korral sellist toimeainet sisaldavate taimekaitsevahendite kasutamise load ettenähtud aja jooksul. Eelkõige nähakse ette, et taimekaitsevahenditele antakse luba ainult juhul, kui võetakse arvesse toimeaine I lisasse kandmise tingimusi ning direktiivis sätestatud ühtseid põhimõtteid, mille aluseks on ettenähtud andmete esitamise nõuetele vastav toimik.(8) Enne toimeaine I lisasse kandmist tuleks ette näha mõistlik ajavahemik, et liikmesriigid ja huvitatud pooled saaksid valmistuda toimeaine lisamisest tulenevate uute tingimuste täitmiseks. Lisaks sellele tuleks pärast lisasse kandmist ette näha mõistlik ajavahemik, et liikmesriigid saaksid rakendada lambda-tsühalotriini sisaldavaid taimekaitsevahendeid käsitleva direktiivi sätteid. Eelkõige peavad liikmesriigid selle aja jooksul olemasolevad load läbi vaatama ja vajaduse korral andma vastavalt direktiivi sätetele välja uued load. Pikem ajavahemik tuleks ette näha iga taimekaitsevahendi täieliku toimiku esitamiseks ja hindamiseks vastavalt direktiivis sätestatud ühtsetele põhimõtetele. Mitut toimeainet sisaldavaid taimekaitsevahendeid saab ühtsete põhimõtete alusel täielikult hinnata ainult juhul, kui kõik asjaomased toimeained on kantud direktiivi I lisasse.(9) On asjakohane sätestada, et liikmesriigid hoiavad läbivaatuse lõpliku aruande (v.a konfidentsiaalse info) kättesaadavana või teevad selle kättesaadavaks igale huvitatud osapoolele.(10) Aruannet on vaja, et liikmesriigid saaksid nõuetekohaselt rakendada direktiivis sätestatud mitmeid ühtsete põhimõtete punkte, kui kõnealused põhimõtted käsitlevad toimeaine direktiivi I lisasse kandmiseks esitatud andmete hindamist.(11) Direktiivi I lisasse on komisjoni direktiividega 97/73/EÜ, [9] 98/47/EÜ, [10] 1999/1/EÜ, [11] 1999/73/EÜ, [12] 1999/80/EÜ, [13] 2000/10/EÜ, [14] 2000/49/EÜ, [15] 2000/50/EÜ [16] lisatud mitu toimeainet. Selguse ja otstarbekohasuse huvides tuleks neid aineid käsitlevad üksikasjad esitada tabelina ja kõnealused direktiivid tuleks kehtetuks tunnistada, ilma et see piiraks liikmesriikide kohustusi, mis on seotud II lisas esitatud ülevõtmise ja kohaldamise tähtaegadega.(12) Järjepidevuse ja ühtse kohaldamise tagamiseks tuleks sätestada, et iga toimeaine lõplikku aruannet võetakse arvesse taimekaitsevahendite hindamise ja kasutusloa andmise ühtsete põhimõtete kohaldamisel direktiivi VI lisa alusel. Samuti hoiavad liikmesriigid läbivaatuse aruanded (v.a konfidentsiaalse info) kättesaadavana või teevad selle kättesaadavaks igale huvitatud osapoolele.(13) Käesoleva direktiiviga ettenähtud meetmed on kooskõlas alalise taimetervise komitee 19. oktoobri 2000. aasta arvamusega,ON VASTU VÕTNUD KÄESOLEVA DIREKTIIVI:Artikkel 1Direktiivi 91/414/EMÜ I lisa asendatakse käesoleva direktiivi I lisaga.Artikkel 21. Liikmesriigid jõustavad käesoleva direktiivi järgimiseks vajalikud õigusnormid hiljemalt 1. juuliks 2002. Liikmesriigid teatavad neist viivitamata komisjonile.Eelkõige muudavad või tühistavad nad vajaduse korral kõnealuseks kuupäevaks vastavalt direktiivile 91/414/EMÜ toimeainet lambda-tsühalotriini sisaldavate taimekaitsevahendite olemasolevad load.Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.2. Pidades silmas direktiivi 91/414/EMÜ VI lisas ettenähtud ühtsetest põhimõtetest lähtuvat hindamist ja otsuse tegemist, pikendatakse direktiivi III lisas ettenähtud tingimustele vastava toimiku alusel toimeainetest ainult lambda-tsühalotriini sisaldavate taimekaitsevahendite lubade muutmise või tühistamise tähtaega 1. jaanuarini 2006.3. Taimekaitsevahendite puhul, mis sisaldavad lambda-tsühalotriini ja muud direktiivi 91/414/EMÜ I lisasse kantud toimeainet, pikendatakse lubade muutmise või tühistamise tähtaega nelja aastani alates selle direktiivi jõustumisest, millega on I lisasse kantud viimane kõnealustest ainetest.Artikkel 3Käesolevaga tunnistatakse kehtetuks II lisa kolmandas veerus loetletud direktiivid, ilma et see piiraks liikmesriikide kohustusi, mis on seotud II lisas ettenähtud ülevõtmistähtaegade ja erisätetega.Artikkel 4Käesolev määrus jõustub 20. päeval pärast selle avaldamist Euroopa Ühenduste Teatajas.Artikli 2 sätteid, mis on seotud toimeaine lambda-tsühalotriiniga ja selle toimeaine lisamisega direktiivi 91/414/EMÜ I lisasse, kohaldatakse alates 1. jaanuarist 2002.Artikkel 5Käesolev direktiiv on adresseeritud liikmesriikidele.Brüssel, 4. detsember 2000Komisjoni nimelkomisjoni liigeDavid Byrne[1] EÜT L 230, 19.8.1991, lk 1.[2] EÜT L 276, 28.10.2000, lk 41.[3] EÜT L 366, 15.12.1992, lk 10.[4] EÜT L 259, 13.10.2000, lk 27.[5] EÜT L 107, 28.4.1994, lk 8.[6] EÜT L 225, 22.9.1995, lk 1.[7] EÜT L 49, 4.3.1995, lk 50.[8] Taimede teaduskomitee, 28.1.2000.[9] EÜT L 353, 24.12.1997, lk 26.[10] EÜT L 191, 7.7.1998, lk 50.[11] EÜT L 21, 28.1.1999, lk 21.[12] EÜT L 206, 5.8.1999, lk 16.[13] EÜT L 210, 10.8.1999, lk 13.[14] EÜT L 57, 2.3.2000, lk 28.[15] EÜT L 197, 3.8.2000, lk 32.[16] EÜT L 198, 4.8.2000, lk 39.--------------------------------------------------I LISA"I LISATAIMEKAITSEVAHENDITES KASUTAMISEKS LUBATUD TOIMEAINEDÜldsätted, mida kohaldatakse kõikide käesolevas lisas loetletud ainete suhtes.VI lisa ühtsete põhimõtete rakendamisel iga aine suhtes võetakse arvesse erisätete veerus märgitud kuupäeval alalises taimetervise komitees vastava aine kohta koostatud lõpliku aruande järeldusi, eelkõige aruande I ja II lisa.Liikmesriigid hoiavad lõpliku aruande (välja arvatud konfidentsiaalne teave direktiivi artiklis 14 määratletud tähenduses) huvitatud isikutele kättesaadavana või teevad selle taotluse korral kättesaadavaks.Number | Üldnimetus, tunnuskood | Rahvusvahelise Puhta Keemia ja Rakenduskeemia Liidu (IUPAC) nimetus | Puhtus | Jõustumine | Lisamise aegumine | Erisätted |1 | Imasaliil CASi nr 73790-28-0, 35554-44-0 CIPACi nr 335 | (±)-1-(β-alluüloksü-2,4-diklorofenüületüül)imidasool või (±)-allüül-1-(2,4-diklorofenüül)-2-imidasool-1-ületüüleeter | 975 g/kg | 1.1.1999 | 31.12.2008 | Lubatakse kasutada üksnes fungitsiidina. Järgmiste kasutuste puhul kohaldatakse järgmiseid konkreetseid tingimusi: pärast saagikoristust võib puuviljade, köögiviljade ja kartulite töötlemist lubada ainult juhul, kui kasutatakse asjakohast puhastussüsteemi või kui loa andnud liikmesriik järeldab riskianalüüsi põhjal, et töötlemislahusel ei ole keskkonnale, eelkõige veeorganismidele ebasoodsat mõju,pärast saagikoristust võib kartulite töötlemist lubada ainult juhul, kui liikmesriik järeldab riskianalüüsi põhjal, et töödeldud kartulite tootmisjäätmetel ei ole veeorganismidele ebasoodsat mõju,avamaal tohib lehti töödelda ainult juhul, kui liikmesriik järeldab riskianalüüsi põhjal, et sellel ei ole inimeste ja loomade tervisele ning keskkonnale mingit ebasoodsat mõju.Aruande läbivaatamine lõpetati alalises taimetervise komitees 11.7.1997. |2 | Asoksüstrobiin CASi nr 131860-33-8 CIPACi nr 571 | Metüül-(E)-2-{2[6-(2-tsüanofenoksü)pürimidiin-4-üloksü]fenüül}-3-metoksüakrülaat | 930 g/kg (Z-isomeer kuni 25 g/kg) | 1.7.1998 | 1.7.2008 | Lubatakse kasutada üksnes fungitsiidina. Ühtsete põhimõtete alusel otsuse tegemisel tuleks erilist tähelepanu pöörata sellele, milline on mõju veeorganismidele. Lubamise tingimused peaksid sisaldama asjakohaseid meetmeid riskide vähendamiseks. Aruande läbivaatamine lõpetati alalises taimetervise komitees 22.4.1998. |3 | Metüülkresoksiim CASi nr 143390-89-0 CIPACi nr 568 | Metüül-(E)-2-metoksü-imino-2-[2-(o-tolüüloksümetüül)fenüül]atsetaat | 910 g/kg | 1.2.1999 | 31.1.2009 | Lubatakse kasutada üksnes fungitsiidina. Ühtsete põhimõtete alusel otsuse tegemisel peaksid liikmesriigid erilist tähelepanu pöörama põhjavee kaitsmisele ohualtites tingimustes. Aruande läbivaatamine lõpetati alalises taimetervise komitees 16.10.1998. |4 | Spiroksamiin CASi nr 1181134-30-8 CIPACi nr 572 | (8-tert-butüül-l,4-dioksa-spiro[4,5]dekaan-2-üülmetüül)-etüül-propüülamiin | 940 g/kg (diastereo-meerid A ja B kombineeritult) | 1.9.1999 | 1.9.2009 | Lubatakse kasutada üksnes fungitsiidina. Ühtsete põhimõtete alusel otsuse tegemisel peavad liikmesriigid: pöörama erilist tähelepanu töötleja ohutusele ning tagama, et lubamise tingimused sisaldavad asjakohaseid kaitsemeetmeid, japöörama erilist tähelepanu sellele, milline on mõju veeorganismidele, ning tagama, et lubamise tingimused sisaldavad vajaduse korral asjakohaseid meetmeid riskide vähendamiseks.Aruande läbivaatamine lõpetati alalises taimetervise komitees 12.5.1999. |5 | Asiimsulfuroon CASi nr 120162-55-2 CIPACi nr 584 | 1-(4,6-dimetoksüpürimidiin-2-üül)-3[1-metüül-4-(2-metüül-2H-tetrasool-5-üül)-pürasool-5-üülsulfonüül]-karbamiid | 980 g/kg | 1.10.1999 | 1.10.2009 | Lubatakse kasutada ainult herbitsiidina. Ei tohi lubada lennukilt pihustamist. Ühtsete põhimõtete alusel otsuse tegemisel peavad liikmesriigid pöörama erilist tähelepanu sellele, milline on mõju veeorganismidele ning muudele kui sihtrühma maismaataimedele, ning tagama, et lubamise tingimused sisaldavad vajaduse korral asjakohaseid meetmeid riskide vähendamiseks (nt riisi kasvatamisel tuleb vett enne selle minema juhtimist hoida teatava aja jooksul põllul). Aruande läbivaatamine lõpetati alalises taimetervise komitees 2.7.1999. |6 | Fluroksüpüür CASi nr 69377-81-7 CIPACi nr 431 | 4-amino-3,5-dikloro-6-fluoro-2-püridüüloksüäädikhape | 950 g/kg | 1.12.2000 | 30.11.2010 | Lubatakse kasutada ainult herbitsiidina. Ühtsete põhimõtete alusel otsuse tegemisel peavad liikmesriigid: võtma arvesse aruande punktis 7 nõutavaid lisaandmeid,pöörama erilist tähelepanu põhjavee kaitsele,pöörama erilist tähelepanu sellele, milline on mõju veeorganismidele, ning tagama, et lubamise tingimused sisaldavad vajaduse korral asjakohaseid meetmeid riskide vähendamiseks.Liikmesriigid teavitavad komisjoni, kui aruande punktis 7 loetletud lisakatsete tulemusi ja teavet ei ole esitatud 1. detsembriks 2000. Aruande läbivaatamine lõpetati alalises taimetervise komitees 30.11.1999. |7 | Metsulfuroon-metüül CASi nr 74223-64-6 EMÜ nr 441 | Metüül-2-(4-metoksü-6-metüül-l,3,5,-triasiin-2-üülkarbamoüül-sulfamoüül)bensoaat | 960 g/kg | 1.7.2001 | 30.6.2011 | Lubatakse kasutada ainult herbitsiidina. Ühtsete põhimõtete alusel otsuse tegemisel peavad liikmesriigid: pöörama erilist tähelepanu põhjavee kaitsele,pöörama erilist tähelepanu sellele, milline on mõju veeorganismidele, ning tagama, et lubamise tingimused sisaldavad vajaduse korral asjakohaseid meetmeid riskide vähendamiseks.Aruande läbivaatamine lõpetati alalises taimetervise komitees 16.6.2000. |8 | Proheksadioon-kaltsium CASi nr 127277-53-6 CIPACi nr 567 | Kaltsium-3,5-diokso-4-propionüültsüklo-heksaankarboksülaat | 890 g/kg | 1.10.2000 | 1.10.2010 | Lubatakse kasutada ainult taimede kasvuregulaatorina. Aruande läbivaatamine lõpetati alalises taimetervise komitees 16.6.2000. |9 | Triasulfuroon CASi nr 82097-50-5 CIPACi nr 480 | 1-[2-(2-kloroetoksü)fenüül-sulfonüül]-3-(4-metoksü-6-metüül-1,3,5-triasiin-2-üül)karbamiid | 940 g/kg | 1.8.2001 | 31.7.2011 | Lubatakse kasutada ainult herbitsiidina. Ühtsete põhimõtete alusel otsuse tegemisel peavad liikmesriigid: pöörama erilist tähelepanu põhjavee kaitsele,pöörama erilist tähelepanu sellele, milline on mõju veeorganismidele, ning tagama, et lubamise tingimused sisaldavad vajaduse korral asjakohaseid meetmeid riskide vähendamiseks.Aruande läbivaatamine lõpetati alalises taimetervise komitees 13.7.2000. |10 | Esfenvaleraat CASi nr 66230-04-4 CIPACi nr 481 | (S)-alfa-tsuano-3-fenoksübensüül-(S)-2-(4-klorofenüül)-3-metüülbutüraat | 830 g/kg | 1.8.2001 | 31.7.2011 | Lubatakse kasutada üksnes insektitsiidina. Ühtsete põhimõtete alusel otsuse tegemisel peavad liikmesriigid: pöörama erilist tähelepanu sellele, milline võib olla mõju veeorganismidele ja muudele kui sihtrühma lülijalgsetele, ning tagama, et lubamise tingimused sisaldavad vajaduse korral asjakohaseid meetmeid riskide vähendamiseks.Aruande läbivaatamine lõpetati alalises taimetervise komitees 13.7.2000. |11 | Bentasoon CASi nr 25057-89-0 CIPACi nr 366 | 3-isopropüül-(1H)-2,1,3-bensotiadiasiin-4-(3H)-oon-2,2-dioksiid | 960 g/kg | 1.8.2001 | 31.7.2011 | Lubatakse kasutada ainult herbitsiidina. Ühtsete põhimõtete alusel otsuse tegemisel peavad liikmesriigid pöörama erilist tähelepanu põhjavee kaitsele. Aruande läbivaatamine lõpetati alalises taimetervise komitees 13.7.2000. |12 | Lambda-tsühalotriin CASi nr 91465-08-6 CIPACi nr 463 | Järgmiste ainete segu vahekorras 1 : 1: (S)-alfa-tsüano-3-fenoksübensüül(Z)-(1R,3R)-3-(2-kloro-3,3,3-trifluoropropenüül)-2,2-dimetüül-tsüklopropaan-karboksülaatja(R)-alfa-tsüano-3-fenoksübensüül(Z)-(1S,3S)-3-(2-kloro-3,3,3-trifluoropropenüül)-2,2-dimetüül-tsüklopropaan-karboksülaat | 810 g/kg | 1.1.2002 | 31.12.2011 | Lubatakse kasutada üksnes insektitsiidina. Ühtsete põhimõtete alusel otsuse tegemisel peavad liikmesriigid: pöörama erilist tähelepanu töötleja ohutusele,pöörama erilist tähelepanu sellele, milline võib olla mõju veeorganismidele ja muudele kui sihtrühma lülijalgsetele, sealhulgas mesilastele, ning tagama, et lubamise tingimused sisaldavad vajaduse korral asjakohaseid meetmeid riskide vähendamiseks,pöörama erilist tähelepanu jääkidele toidus ning eelkõige nende akuutsele mõjule.Aruande läbivaatamine lõpetati alalises taimetervise komitees 19.10.2000. |"--------------------------------------------------II LISATAIMEKAITSEVAHENDITES KASUTAMISEKS LUBATUD TOIMEAINETE RAKENDUSMEETMETE TÄHTAJAD LIIKMESRIIKIDESNumber | Üldnimetus | Direktiiv, mille alusel on lisatud | Ülevõtmise tähtpäev | Erisätted |1 | Imasaliil | Direktiiv 97/73/EÜ | 30.6.1999 | Liikmesriigid muudavad või tühistavad vastavalt direktiivile 91/414/EMÜ vajaduse korral imasaliili sisaldavate taimekaitsevahendite olemasolevad load ülevõtmise tähtpäevaks. Pidades silmas direktiivi 91/414/EMÜ VI lisas ettenähtud ühtsetest põhimõtetest lähtuvat hindamist ja otsuse tegemist, pikendatakse ülevõtmise tähtaega nimetatud direktiivi III lisas ettenähtud andmete esitamise tingimustele vastava toimiku alusel järgmiselt: ainsa toimeainena imasaliili sisaldavate taimekaitsevahendite puhul, mis ei ole ette nähtud avamaal kasutamiseks, kuni 1. jaanuarini 2003,imasaliili ja teisi veel I lisasse kandmata toimeaineid sisaldavate taimekaitsevahendite puhul, mis ei ole ette nähtud avamaal kasutamiseks, nelja aasta võrra alates selle direktiivi jõustumisest, millega lisatakse I lisasse viimane selline toimeaine. |2 | Asoksüstrobiin | Direktiiv 98/47/EÜ | 1.1.1999 | Taimekaitsevahendite puhul, mis lisaks asoksüstrobiinile sisaldavad muud direktiivi 91/414/EMÜ I lisasse kantud toimeainet, pikendatakse ülevõtmise tähtaega vastavalt pikemale rakendusperioodile, mis on ette nähtud kõnealuse teise toimeaine direktiivi 91/414/EMÜ I lisasse kandmist käsitleva direktiivi sätetega. |3 | Metüülkresoksiim | Direktiiv 1999/1/EÜ | 31.7.1999 | Taimekaitsevahendite puhul, mis lisaks metüülkresoksiimile sisaldavad muud direktiivi 91/414/EMÜ I lisasse kantud toimeainet, pikendatakse ülevõtmise tähtaega vastavalt pikemale rakendusperioodile, mis on ette nähtud kõnealuse teise toimeaine direktiivi 91/414/EMÜ I lisasse kandmist käsitleva direktiivi sätetega. |4 | Spiroksamiin | Direktiiv 1999/73/EÜ | 1.1.2000 | Taimekaitsevahendite puhul, mis lisaks spiroksamiinile sisaldab muud direktiivi 91/414/EMÜ I lisasse kantud toimeainet, pikendatakse ülevõtmise tähtaega vastavalt pikemale rakendusperioodile, mis on ette nähtud kõnealuse teise toimeaine direktiivi 91/414/EMÜ I lisasse kandmist käsitleva direktiivi sätetega. |5 | Asiimsulfuroon | Direktiiv 1999/80/EÜ | 1.4.2000 | Pidades silmas direktiivi 91/414/EMÜ VI lisas ettenähtud ühtsetest põhimõtetest lähtuvat hindamist ja otsuse tegemist, pikendatakse ülevõtmise tähtaega direktiivi III lisas ettenähtud tingimustele vastava toimiku alusel asiimsulfurooni sisaldavate taimekaitsevahendite olemasolevate ajutiste lubade puhul 1. aprillini 2001. Taimekaitsevahendite puhul, mis lisaks asiimsulfuroonile sisaldavad muud direktiivi 91/414/EMÜ I lisasse kantud toimeainet, pikendatakse ülevõtmise tähtaega vastavalt pikemale rakendusperioodile, mis on ette nähtud kõnealuse teise toimeaine direktiivi 91/414/EMÜ I lisasse kandmist käsitleva direktiivi sätetega. |6 | Fluroksüpüür | Direktiiv 2000/10/EÜ | 1.6.2000 | Liikmesriigid muudavad või tühistavad vajaduse korral direktiivi 91/414/EMÜ kohaselt toimeainet fluroksüpüüri sisaldavate taimekaitsevahendite olemasolevad load ülevõtmise tähtaja jooksul. Pidades silmas direktiivi 91/414/EMÜ VI lisas ettenähtud ühtsetest põhimõtetest lähtuvat hindamist ja otsuse tegemist, pikendatakse ülevõtmise tähtaega nimetatud direktiivi III lisas ettenähtud andmete esitamise tingimustele vastava toimiku alusel järgmiselt: taimekaitsevahendite puhul, mis sisaldavad fluroksüpüüri, kuni 1. detsembrini 2004,taimekaitsevahendite puhul, mis sisaldavad fluroksüpüüri ja muud direktiivi 91/414/EMÜ I lisasse kantud toimeainet, nelja aastani alates selle direktiivi jõustumisest, millega on kantud I lisasse viimane kõnealustest ainetest. |7 | Metüülmetsulfuroon | Direktiiv 2000/49/EÜ | 31.12.2001 | Liikmesriigid muudavad või tühistavad direktiivi 91/414/EMÜ kohaselt vajaduse korral toimeainet metüülmetsulfurooni sisaldavate taimekaitsevahendite olemasolevad load selle ülevõtmise tähtaja jooksul. Pidades silmas direktiivi 91/414/EMÜ VI lisas ettenähtud ühtsetest põhimõtetest lähtuvat hindamist ja otsuse tegemist, pikendatakse esimeses lõigus ettenähtud aega nimetatud direktiivi III lisas ettenähtud andmete esitamise tingimustele vastava toimiku alusel järgmiselt: ainsa toimeainena metüülmetsulfurooni sisaldavate taimekaitsevahendite puhul kuni 1. juulini 2005,taimekaitsevahendite puhul, mis sisaldavad metüülmetsulfurooni ja muud direktiivi 91/414/EMÜ I lisasse kantud toimeainet, nelja aastani alates selle direktiivi jõustumisest, millega on kantud I lisasse viimane kõnealustest ainetest. |8 | Proheksadioonkaltsium | Direktiiv 2000/50/EÜ | 1.1.2001 | Pidades silmas nõukogu direktiivi 91/414/EMÜ VI lisas ettenähtud ühtsetest põhimõtetest lähtuvat hindamist ja otsuse tegemist, pikendatakse ülevõtmise tähtaega direktiivi III lisas ettenähtud tingimustele vastava toimiku alusel asiimsulfurooni sisaldavate taimekaitsevahendite olemasolevate ajutiste lubade puhul 1. jaanuarini 2002. Taimekaitsevahendite puhul, mis lisaks proheksadioonkaltsiumile sisaldavad muud direktiivi 91/414/EMÜ I lisasse kantud toimeainet, pikendatakse ülevõtmise tähtaega vastavalt pikemale rakendusperioodile, mis on ette nähtud kõnealuse teise toimeaine direktiivi I lisasse kandmist käsitleva direktiivi sätetega. |9 | Triasulfuroon | Direktiiv 2000/66/EÜ | 31.1.2002 | Liikmesriigid muudavad või tühistavad direktiivi 91/414/EMÜ kohaselt vajaduse korral toimeainet triasulfurooni sisaldavate taimekaitsevahendite olemasolevad load ülevõtmise tähtaja jooksul. Pidades silmas direktiivi 91/414/EMÜ VI lisas ettenähtud ühtsetest põhimõtetest lähtuvat hindamist ja otsuse tegemist, pikendatakse ülevõtmise tähtaega nimetatud direktiivi III lisas ettenähtud andmete esitamise tingimustele vastava toimiku alusel järgmiselt: ainsa toimeainena triasulfurooni sisaldavate taimekaitsevahendite puhul kuni 1. augustini 2005,taimekaitsevahendite puhul, mis sisaldavad triasulfurooni ja muud direktiivi 91/414/EMÜ I lisasse kantud toimeainet, nelja aastani alates selle direktiivi jõustumisest, millega on kantud I lisasse viimane kõnealustest ainetest. |10 | Esfenvaleraat | Direktiiv 2000/67/EÜ | 31.1.2002 | Liikmesriigid muudavad või tühistavad direktiivi 91/414/EMÜ kohaselt vajaduse korral toimeainet esfenvaleraati sisaldavate taimekaitsevahendite olemasolevad load ülevõtmise tähtaja jooksul. Pidades silmas direktiivi 91/414/EMÜ VI lisas ettenähtud ühtsetest põhimõtetest lähtuvat hindamist ja otsuse tegemist, pikendatakse ülevõtmise tähtaega nimetatud direktiivi III lisas ettenähtud andmete esitamise tingimustele vastava toimiku alusel järgmiselt: ainsa toimeainena esfenvaleraati sisaldavate taimekaitsevahendite puhul kuni 1. augustini 2005,taimekaitsevahendite puhul, mis sisaldavad esfenvaleraati ja muud direktiivi 91/414/EMÜ I lisasse kantud toimeainet, nelja aastani alates selle direktiivi jõustumisest, millega on kantud I lisasse viimane kõnealustest ainetest. |11 | Bentasoon | Direktiiv 2000/68/EÜ | 31.1.2002 | Liikmesriigid muudavad või tühistavad direktiivi 91/414/EMÜ kohaselt vajaduse korral toimeainet bentasooni sisaldavate taimekaitsevahendite olemasolevad load ülevõtmise tähtaja jooksul. Pidades silmas direktiivi 91/414/EMÜ VI lisas ettenähtud ühtsetest põhimõtetest lähtuvat hindamist ja otsuse tegemist, pikendatakse ülevõtmise tähtaega nimetatud direktiivi III lisas ettenähtud andmete esitamise tingimustele vastava toimiku alusel järgmiselt: ainsa toimeainena bentasooni sisaldavate taimekaitsevahendite puhul kuni 1. augustini 2005,taimekaitsevahendite puhul, mis sisaldavad bentasooni ja muud direktiivi 91/414/EMÜ I lisasse kantud toimeainet, nelja aastani alates selle direktiivi jõustumisest, millega on kantud I lisasse viimane kõnealustest ainetest. |--------------------------------------------------


title: Komisjoni direktiiv 2006/132/EÜ, 11. detsember 2006 , millega muudetakse nõukogu direktiivi 91/414/EMÜ, et lisada toimeainete hulka protsümidoon   (EMPs kohaldatav tekst)

text:
               12.12.2006

               ET

               Euroopa Liidu Teataja

               L 349/22

      KOMISJONI DIREKTIIV 2006/132/EÜ,
   11. detsember 2006,
   millega muudetakse nõukogu direktiivi 91/414/EMÜ, et lisada toimeainete hulka protsümidoon
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 6 lõiget 1,
   ning arvestades järgmist:

               (1)

               Komisjoni 11. detsembri 1992. aasta määruses (EMÜ) nr 3600/92, millega nähakse ette taimekaitsevahendite turuleviimist käsitleva nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad, (2) on kehtestatud hindamist vajavate toimeainete loetelu nende võimalikuks kandmiseks direktiivi 91/414/EMÜ I lisasse. Protsümidoon kuulub nimetatud loetelusse.

               (2)

               Protsümidooni toimet inimese tervisele ja keskkonnale on taotleja kavandatud kasutusviiside puhul hinnatud vastavalt määruse (EMÜ) nr 3600/92 sätetele. Komisjoni 27. aprilli 1994. aasta määrusega (EÜ) nr 933/94, millega sätestatakse taimekaitsevahendite toimeained ja määratakse referentliikmesriigid komisjoni määruse (EMÜ) nr 3600/92 rakendamiseks, (3) määrati referentliikmesriigiks Prantsusmaa. Prantsusmaa esitas vastavalt määruse (EMÜ) nr 3600/92 artikli 7 lõike 1 punktile c komisjonile 15. jaanuaril 2001 asjakohase hindamisaruande ja soovitused.

               (3)

               Liikmesriigid ja komisjon on selle hindamisaruande toiduahela ja loomatervishoiu alalises komitees läbi vaadanud.

               (4)

               Mitmete uuringute põhjal on selgunud, et protsümidooni sisaldavaid taimekaitsevahendeid võib käsitada direktiivi 91/414/EMÜ artikli 5 lõike 1 punktides a ja b sätestatud nõuetele vastavana kasutusviiside puhul, mida uuriti ja mille kohta esitati üksikasjalikud andmed komisjoni aruandes, tingimusel et kohaldatakse piisavaid meetmeid riskide vähendamiseks. Kuna protsümidoon kuulub ohtlike ainete hulka, tuleb selle kasutamist piirata. Eelkõige tekitab muret selle loomupärane toksiline mõju, sealhulgas võimalik kahjulik mõju sisesekretsioonisüsteemile. Riski täpse ulatuse suhtes puudub praegu teaduslikult põhjendatud üksmeel. Et saavutada inimeste ja loomade tervise ning keskkonna kaitse kõrget taset, mis on ühenduses valitud, tuleks ettevaatuspõhimõtet rakendades ja praegusi teaduslikult põhjendatud teadmisi arvesse võttes kohaldada meetmeid riski vähendamiseks.

               (5)

               Direktiivi 91/414/EMÜ artikli 5 lõikes 4 ja artikli 6 lõikega 1 on sätestatud, et toimeaine kandmisel I lisasse võib kohaldada piiranguid ja tingimusi. Kõnesoleval juhul peetakse vajalikeks piiranguid loetellu kuulumise ajavahemiku ja lubatud põllukultuuride suhtes. Esialgsetes meetmetes, mis esitati toiduahela ja loomatervishoiu alalisele komiteele, tehti ettepanek piirata loetellu kuulumise aega seitsme aastani, nii et liikmesriigid seaksid prioriteediks juba turulolevate protsümidooni sisaldavate taimekaitsevahendite ülevaatamise. Erinevuste vältimiseks taotletava kõrge kaitsetaseme puhul kavandati direktiivi 91/414/EMÜ I lisasse kandmisel piirdumist protsümidooni nende kasutusviisidega, mida ühenduse hindamise raames on tegelikult kontrollitud ja mille puhul kavandatavad kasutusviisid on kooskõlas direktiivi 91/414/EMÜ tingimustega. See tähendab, et muid kasutusviise, mida hindamise raames ei käsitletud või käsitleti osaliselt, tuli enne nende kandmist direktiivi 91/414/EMÜ I lisasse terviklikult hinnata. Protsümidooni ohtlike omaduste tõttu tuli ette näha, et ühenduse tasandil ühtlustatakse minimaalsel määral teatavaid riski vähendamise meetmeid, mida liikmesriigid pidid lubade andmisel kohaldama.

               (6)

               Direktiivis 91/414/EMÜ ettenähtud korras otsustab komisjon toimeainete heakskiitmise, sealhulgas riskijuhtimismeetmete kindlaksmääramise üle. Liikmesriigid vastutavad taimekaitsevahendite tekitatud riskide leevendamiseks võetud meetmete rakendamise, kohaldamise ja kontrolli eest. Mitmete liikmesriikide väljendatud kahtlused peegeldavad nende seisukohta, et vaja on lisapiiranguid, et viia risk tasemeni, mida võiks pidada ühenduse eesmärgiks oleva kõrge kaitsetasemega kooskõlas olevaks. Et protsümidooni saaks jätkuvalt toota, müüa ja kasutada, on riskijuhtimisüksuse ülesandeks nüüd kindlaks määrata asjakohane turva- ja kaitsetase.

               (7)

               Eeltoodut arvestades vaatas komisjon oma seisukoha üle. Et asjakohasel viisil arvesse võtta ühenduse eesmärgiks olevat inim- ja loomatervise kaitse kõrget taset ja keskkonna jätkusuutlikkust, peetakse lisaks viiendas põhjenduses sätestatud põhimõtetele asjakohaseks vähendada loetellu kuulumise aega seitsmelt aastalt 18 kuule. See vähendab riski veelgi, tagades selle toimeaine ümberhindamise esmajärjekorras.

               (8)

               Võib eeldada, et protsümidooni sisaldavaid taimekaitsevahendid vastavad direktiivi 91/414/EMÜ artikli 5 lõike 1 punktides a ja b sätestatud nõuetele nende kasutusviiside puhul, mida uuriti ja mille kohta esitati üksikasjalikud andmed komisjoni aruandes, ning tingimusel et kohaldatakse vajalikke meetmeid riskide vähendamiseks.

               (9)

               Ilma, et see piiraks järeldust, et protsümidooni sisaldavaid taimekaitsevahendeid, võib käsitada direktiivi 91/414/EMÜ artikli 5 lõike 1 punktides a ja b sätestatud nõuetele vastavana, on asjakohane saada edasist teavet teatavate konkreetsete küsimuste kohta. Protsümidooni võimalikku kahjulikku toimet sisesekretsioonisüsteemi talitusele on hinnatud katses, milles järgiti olemasolevaid häid tavasid. Komisjon on teadlik sellest, et Majanduskoostöö ja Arengu Organisatsioonis (OECD) töötatakse välja katse läbiviimise juhiseid, et sisesekretsioonisüsteemile avaldatava võimaliku kahjuliku mõju hindamist veelgi täpsustada. Seepärast on asjakohane nõuda, et protsümidooniga tehtaks niisugused täiendavad katsed niipea, kui on olemas OECD kokkulepitud juhised katsete läbiviimiseks, ja et sellised uuringud esitaks taotleja. Lisaks sellele peaksid liikmesriigid nõudma lubade valdajatelt teabe esitamist protsümidooni kasutamise kohta, kaasa arvatud võimalik teave kasutajate haigusjuhtude kohta.

               (10)

               Nagu kõikide direktiivi 91/414/EMÜ I lisasse kuuluvate ainete puhul, võib protsümidooni staatuse kõnealuse direktiivi artikli 5 lõike 5 alusel läbi vaadata, kui ilmneb uusi andmeid. Samamoodi ei välista asjaolu, et toimeaine kantakse I lisa loetellu kindla kuupäevani, selle toimeaine loetellu kuulumise uuendamist nimetatud direktiivis sätestatud korras.

               (11)

               Komisjoni määruse (EMÜ) nr 3600/92 raames hinnatud toimeainete direktiivi 91/414/EMÜ I lisasse kandmisel saadud kogemused on näidanud, et kehtivate lubade valdajate kohustused seoses andmetele juurdepääsuga võivad tekitada tõlgendamisraskusi. Raskuste vältimiseks tulevikus on vaja täpsustada liikmesriikide kohustusi, eelkõige kohustust kontrollida, et loa valdaja võimaldab juurdepääsu toimikule, mis vastab kõnealuse direktiivi II lisa nõuetele. Täpsustamine ei too siiski liikmesriikidele ega lubade valdajatele kaasa uusi kohustusi, võrreldes I lisa muutmiseks seni vastu võetud direktiividega.

               (12)

               Toimeaine I lisasse kandmisele peaks eelnema piisav ajavahemik, mille jooksul liikmesriigid ja huvitatud isikud jõuavad aine loetelusse lisamisest tulenevate uute nõuete täitmiseks valmistuda.

               (13)

               Ilma et see piiraks direktiiviga 91/414/EMÜ kindlaks määratud kohustusi, mis kaasnevad toimeaine kandmisega I lisasse, tuleks pärast toimeaine loetelusse kandmist anda liikmesriikidele 6 kuud protsümidooni sisaldavate taimekaitsevahendite kehtivate lubade läbivaatamiseks, et tagada direktiivis 91/414/EMÜ, eriti selle artiklis 13 sätestatud nõuete ja I lisas esitatud tingimuste täitmine. Direktiivi 91/414/EMÜ sätete kohaselt peaksid liikmesriigid vastavalt vajadusele olemasolevaid lube muutma, need asendama või tühistama. Erandina eespool nimetatud tähtajast tuleks ette näha pikem ajavahemik kõiki taimekaitsevahendeid ja kavandatud kasutusviise käsitlevate täielike, III lisa kohaste andmete esitamiseks ja hindamiseks kooskõlas direktiivis 91/414/EMÜ kehtestatud ühtsete tingimustega. Ajavahemik, mille jooksul liikmesriikidel tuleb kindlaks teha, kas taimekaitsevahendite puhul, mis sisaldavad protsümidooni ainsa toimeainena või ühena mitmest lubatud toimeainest, järgitakse VI lisa sätteid, ei tohi protsümidooni ohtlike omaduste tõttu ületada 18 kuud.

               (14)

               Seepärast on asjakohane direktiivi 91/414/EMÜ vastavalt muuta.

               (15)

               Toiduahela ja loomatervishoiu alaline komitee ei ole oma eesistuja kindlaksmääratud ajavahemiku jooksul arvamust avaldanud ning seetõttu esitas komisjon seoses nende meetmetega ettepaneku nõukogule. Direktiivi 91/414/EMÜ artikli 19 lõike 2 teises taandes sätestatud tähtaja möödumisel ei olnud nõukogu ettepandud rakendusakti vastu võtnud ega väljendanud oma vastuseisu rakendusmeetmete ettepanekule, seega võtab need meetmed vastu komisjon,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 91/414/EMÜ I lisa muudetakse vastavalt käesoleva direktiivi lisale.
   Artikkel 2
   Liikmesriigid võtavad vastu ja avaldavad käesoleva direktiivi järgimiseks vajalikud õigusnormid hiljemalt 30. juuniks 2007. Nad edastavad õigusnormide tekstid ning kõnealuste normide ja käesoleva direktiivi vahelise vastavustabeli viivitamata komisjonile.
   Liikmesriigid kohaldavad neid norme alates 1. juulist 2007.
   Kui liikmesriigid võtavad need õigusnormid vastu, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   Artikkel 3
   1.   Liikmesriigid muudavad vajaduse korral direktiivi 91/414/EMÜ kohaselt toimeainena protsümidooni sisaldavate taimekaitsevahendite kehtivaid lube või tühistavad need 30. juuniks 2007. Eelkõige kontrollivad nad nimetatud tähtpäevaks, et kõnealuse direktiivi I lisas protsümidooni suhtes sätestatud tingimused on täidetud, välja arvatud kõnealust toimeainet käsitleva kande B-osas nimetatud tingimused, ning et loa valdajal on olemas kõnesoleva direktiivi artikli 13 tingimuste kohaselt II lisa nõuetele vastav toimik või juurdepääs sellele.
   2.   Erandina lõikest 1 viivad liikmesriigid iga lubatud taimekaitsevahendi puhul, mis sisaldab protsümidooni, läbi toote uue hindamise vastavalt direktiivi 91/414/EMÜ VI lisas sätestatud ühtsetele põhimõtetele kõnealuse direktiivi III lisa nõuetele vastava toimiku põhjal ning arvestades kõnealuse direktiivi I lisa vastavalt protsümidooni käsitlevate kannete B-osa. Sellest hinnangust lähtuvalt otsustavad nad, kas toode vastab direktiivi 91/414/EMÜ artikli 4 lõike 1 punktides b, c, d ja e sätestatud tingimustele.
   Pärast otsustamist muudavad liikmesriigid vajaduse korral protsümidooni sisaldavate toodete lube või tühistavad need 30. juuniks 2008.
   Artikkel 4
   Käesolev direktiiv jõustub 1. jaanuaril 2007.
   Artikkel 5
   Käesolev direktiiv on adresseeritud liikmesriikidele.

      Brüssel, 11. detsember 2006

            Komisjoni nimel

            komisjoni liige

         Markos KYPRIANOU

      (1)  EÜT L 230, 19.8.1991, lk 1. Direktiivi on viimati muudetud komisjoni direktiiviga 2006/85/EÜ (ELT L 293, 24.10.2006, lk 3).

      (2)  EÜT L 366, 15.12.1992, lk 10. Määrust on viimati muudetud määrusega (EÜ) nr 2266/2000 (EÜT L 259, 13.10.2000, lk 10).

      (3)  EÜT L 107, 28.4.1994, lk 8. Määrust on viimati muudetud määrusega (EÜ) nr 2230/95 (EÜT L 225, 22.9.1995, lk 1).

      LISA
      Direktiivi 91/414/EMÜ I lisa tabeli lõppu lisatakse järgmised kanded.

                     Nr

                     Üldnimetus, identifitseerimisnumbrid

                     Rahvusvahelise Puhta Keemia ja Rakenduskeemia Liidu (IUPAC) nimetus

                     Puhtus (1)

                     Jõustumine

                     Loetellu kuulumise lõpptähtaeg

                     Erisätted

                     “146

                     Procymidone
                     CASi nr 32809-16-8
                     CIPACi nr 383

                     N-(3,5-diklorofenüül)-1,2-dimetüültsüklopropaan-1,2-dikarboksimiid

                     985 g/kg

                     1. jaanuaril 2007

                     30. juuniks 2008

                     A   OSA
                     Lubatakse kasutada ainult fungitsiidina järgmiste kultuuride puhul:

                                 —

                                 kasvuhoonekurgid (suletud hüdropoonikasüsteemid),

                                 —

                                 ploomid (töötlemiseks),

                           koguses, mis ei ületa

                                 —

                                 0,75 g toimeainet ühe hektari ja ühe kasutamiskorra kohta.

                           Järgmised kasutusviisid ei ole lubatud:

                                 —

                                 pritsimine lennukilt,

                                 —

                                 pritsimine seljas või käes kantavate pritsidega, mida kasutavad kas eraisikud või professionaalid,

                                 —

                                 kasutamine koduaianduses.

                           Liikmesriigid tagavad, et kohaldataks asjakohaseid meetmeid riskide vähendamiseks. Erilist tähelepanu tuleb pöörata sellele, et kaitsta:

                                 —

                                 veeorganisme. Töödeldavad alad peavad vajaduse korral asuma pinnaveekogudest piisaval kaugusel. Vajalik kaugus võib sõltuda kasutusviisist või taimekaitsevahendi hajumist vähendavatest meetoditest või seadmetest,

                                 —

                                 linde ja imetajaid. Loa andmise tingimuste hulka kuuluvad meetmed riskide vähendamiseks, näiteks pritsimise mõistlik ajastamine ja selliste segude valimine, mis oma füüsikalise vormi või kokkupuudet vältivate ainete sisalduse tõttu minimeerivad asjaomaste liikidega kokkupuutumise,

                                 —

                                 tarbijaid, kelle puhul tuleb kontrollida ainega kokkupuudet toidu kaudu,

                                 —

                                 põhjavett, kui toimeainet kasutatakse tundlike muldade ja/või kliimatingimustega piirkondades. Loa andmise tingimuste hulka kuuluvad meetmed riskide vähendamiseks,

                                 —

                                 kasutajaid, kes peavad segamise, seadme täitmise, pritsimise ja seadme puhastamise ajal kandma sobivat kaitseriietust, eriti kindaid, kombinesooni, kummisaapaid ja näokaitset või kaitseprille, välja arvatud juhul, kui seadme disainist ja ehitusest või seadmele spetsiaalse kaitse paigaldamisest tingituna on ainega kokkupuude välistatud,

                                 —

                                 töölisi, kes peavad kasutama sobivat kaitseriietust, eriti kindaid, kui nad peavad sisenema töödeldud piirkonda enne sisenemiskeelu tähtaja lõppu.

                           B   OSA
                     VI lisas sätestatud ühtsete põhimõtete rakendamisel võetakse arvesse toiduahela ja loomatervishoiu alalises komitees vormistatud protsümidooni läbivaatamisaruande järeldusi, eriti selle I ja II liidet.
                     Liikmesriigid tagavad, et lubade valdajad teatavad hiljemalt iga aasta 31. detsembriks kasutajate haigusjuhtudest. Liikmesriigid võivad nõuda, et müügiandmed ja kasutusviiside uuringu kokkuvõtted esitataks nii, et on võimalik saada tõepärane ülevaade protsümidooni kasutustingimustest ja võimalikust toksikoloogilisest mõjust.
                     Liikmesriigid nõuavad täiendavate toimeaine vastuvõetavust tõendavate andmete esitamist, kui toimeainet kasutatakse olukordades, kus on tõenäoline selle pikaajaline kokkupuude metsloomadega, või kui toimeainet kasutatakse kasvuhoonetes, mille reovett tuleb puhastada.
                     Liikmesriigid nõuavad, et kahe aasta jooksul pärast sisesekretsioonisüsteemi häireid käsitlevate OECD katsesuuniste vastuvõtmist esitataks lisauuringute tulemused protsümidooni omaduste kohta, mis tekitavad sisesekretsioonisüsteemi häireid. Liikmesriigid tagavad, et taotleja, kelle palvel kanti protsümidoon käesolevasse lisasse, esitab need uuringud komisjonile kahe aasta jooksul pärast eespool nimetatud katsesuuniste vastuvõtmist.”

         (1)  Täiendavad andmed toimeaine identifitseerimiseks ja määratlemiseks on esitatud läbivaatamisaruandes.


title: Komisjoni direktiiv 2001/99/EÜ, 20. november 2001, millega muudetakse taimekaitsevahendite turuletoomist käsitleva nõukogu direktiivi 91/414/EMÜ I lisa toimeainete glüfosaadi ja metüültiofeensulfurooni lisamisega

text:
Avis juridique important

|

32001L0099

Official Journal L 304 , 21/11/2001 P. 0014 - 0016

KOMISJONI DIREKTIIV 2001/99/EÜ,20. november 2001,millega muudetakse taimekaitsevahendite turuletoomist käsitleva nõukogu direktiivi 91/414/EMÜ I lisa toimeainete glüfosaadi ja metüültiofeensulfurooni lisamisegaEUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuletoomise kohta1, viimati muudetud komisjoni direktiiviga 2001/87/EÜ2, eriti selle artikli 6 lõiget 1,ning arvestades järgmist:(1) Komisjoni 11. detsembri 1992. aasta määrusega (EMÜ) nr 3600/923, milles sätestatakse taimekaitsevahendite turuletoomist käsitleva nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad ja mida on viimati muudetud määrusega (EÜ) nr 2266/20004, kehtestatakse direktiivi 91/414/EMÜ (edaspidi "direktiiv") artikli 8 lõikes 2 osutatud tööprogrammi esimese etapi üksikasjalikud rakenduseeskirjad. Vastavalt määrusele (EMÜ) nr 3600/92 kehtestatakse komisjoni 27. aprilli 1994. aasta määruses (EÜ) nr 933/945, millega sätestatakse taimekaitsevahendite toimeained ja määratakse referentliikmesriigid komisjoni määruse (EMÜ) nr 3600/92 rakendamiseks ning mida on viimati muudetud määrusega (EÜ) nr 2230/956, loetelu taimekaitsevahendite toimeainetest, mida tuleks hinnata nende võimaliku direktiivi I lisasse lisamise seisukohalt.(2) Glüfosaadi ja metüültiofeensulfurooni toimet inimese tervisele ja keskkonnale on hinnatud määrusega (EMÜ) nr 3600/92 ettenähtud korras taotlejate poolt ettepandud paljude kasutusvaldkondade puhul. Määrusega (EÜ) nr 933/94 on glüfosaadi puhul määratud referentliikmesriigiks Saksamaa ning metüültiofeensulfurooni puhul Prantsusmaa. Referentliikmesriigid esitasid komisjonile määruse (EMÜ) nr 3600/92 artikli 7 lõike 1 punkti c kohaselt vastavad hindamisaruanded ja soovitused 1. veebruaril 1999 (glüfosaadi kohta) ja 30. aprillil 1996 (metüültiofeensulfurooni kohta).(3) Liikmesriigid ja komisjon on hindamisaruanded alalises taimetervise komitees läbi vaadanud. Läbivaatamise lõpptulemusena vormistati 29. juunil 2001 vastavad komisjoni läbivaatusaruanded glüfosaadi ja metüültiofeensulfurooni kohta.(4) Läbivaatamisega seotud toimikud ja teave glüfosaadi ja metüültiofeensulfurooni kohta esitati arvamuse avaldamiseks taimede teaduskomiteele. Komiteele ei esitatud ühtegi eriküsimust. Komitee ei soovinud tõstatada ühtki küsimust seoses kõnealuste toimeainete võimaliku lisamisega direktiivi I lisasse7. Komitee lisas, et märkuste puudumist tuleks tõlgendada üksnes kui asjaolu, mis näitab selgete põhjuste puudumist märkuste tegemiseks.(5) Erinevate uuringute käigus on ilmnenud, et kõnealuseid toimeaineid sisaldavate taimekaitsevahendite puhul võib üldjuhul eeldada nende vastavust direktiivi artikli 5 lõike 1 punktides a ja b sätestatud nõuetele, eriti komisjoni läbivaatusaruandes uuritud ja ära toodud kasutusvaldkondade osas. Seetõttu on otstarbekas kanda kõnealused toimeained I lisasse, võimaldamaks kõikidel liikmesriikidel väljastada kõnealuseid toimeaineid sisaldavate taimekaitsevahendite kasutuslubasid vastavuses eespool nimetatud direktiivi sätetega.(6) Direktiivis nähakse ette, et pärast toimeaine I lisasse kandmist peavad liikmesriigid toimeainet sisaldavate taimekaitsevahendite kasutusload ettenähtud aja jooksul vastavalt vajadusele välja andma, neid muutma või need tühistama. Eelkõige nähakse ette, et taimekaitsevahendite kasutusload väljastatakse ainult pärast seda, kui on võetud arvesse toimeaine I lisasse kandmisega seonduvaid tingimusi ning nõutavaid andmeid sisaldava toimiku alusel direktiivis sätestatud ühtseid põhimõtteid.(7) Enne toimeaine I lisasse kandmist tuleb ette näha mõistlik ajavahemik, mille vältel liikmesriigid ja huvitatud osapooled saaksid valmistuda toimeaine lisamisest tulenevate uute tingimuste täitmiseks. Lisaks sellele on vajalik pärast toimeaine lisamist ette näha mõistlik ajavahemik, mille vältel liikmesriigid saaksid glüfosaati või metüültiofeensulfurooni sisaldavaid taimekaitsevahendeid käsitlevaid direktiivi sätteid ellu rakendada. Eelkõige peavad liikmesriigid selle aja jooksul kehtivad load läbi vaatama ja väljastama vajaduse korral vastavalt direktiivi sätetele uued load. Iga taimekaitsevahendi täiemahulise toimiku esitamiseks ja hindamiseks vastavalt direktiivis sätestatud ühtsetele põhimõtetele tuleks ette näha pikem ajavahemik. Mitut toimeainet sisaldavaid taimekaitsevahendeid saab ühtsete põhimõtete alusel tervikuna hinnata ainult juhul, kui kõik asjaomased toimeained on kantud direktiivi I lisasse.(8) Läbivaatusaruanded on vajalikud mitmete direktiivis sätestatud ühtsete põhimõtete punktide nõuetekohaseks rakendamiseks liikmesriikide poolt. Seetõttu on asjakohane sätestada, et liikmesriigid tagavad juurdepääsu lõplikele läbivaatusaruannetele või teevad need kättesaadavaks kõigile nendest huvitatud osapooltele, välja arvatud konfidentsiaalse informatsiooni osas. Kui aruandeid tuleb teadus- ja tehnikaalaste arengute arvessevõtmiseks ajakohastada, tuleb vastavalt direktiivile muuta ka asjakohaste toimeainete direktiivi I lisasse lisamise tingimusi.(9) Käesoleva direktiiviga ettenähtud meetmed on kooskõlas alalise taimetervise komitee arvamusega,ON VASTU VÕTNUD KÄESOLEVA DIREKTIIVI:Artikkel 1Direktiivi 91/414/EMÜ I lisa muudetakse vastavalt käesoleva direktiivi lisale.Artikkel 21. Liikmesriigid jõustavad käesoleva direktiivi järgimiseks vajalikud õigusnormid hiljemalt 1. jaanuariks 2003. Liikmesriigid teatavad sellest viivitamata komisjonile.Eelkõige muudavad või tühistavad liikmesriigid vajaduse korral kooskõlas direktiiviga 91/414/EMÜ kõnealuseks kuupäevaks toimeaineid glüfosaati või metüültiofeensulfurooni sisaldavate taimekaitsevahendite kehtivad kasutusload.Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.2. Pidades silmas direktiivi 91/414/EMÜ VI lisas sätestatud ühtsetest põhimõtetest lähtuvat hindamist ja otsuste tegemist, kehtestatakse direktiivi III lisas sätestatud tingimustele vastava toimiku alusel ainsa toimeainena glüfosaati või metüültiofeensulfurooni sisaldavate taimekaitsevahendite kasutuslubade muutmise või tühistamise tähtajaks 1. juuli 2006.3. Taimekaitsevahendite puhul, mis sisaldavad glüfosaadi või metüültiofeensulfurooni kõrval veel mõnda direktiivi 91/414/EMÜ I lisasse kantud toimeainet, kehtestatakse lubade muutmise või tühistamise tähtajaks neli aastat alates selle direktiivi jõustumisest, millega kanti I lisasse viimane kõnealustest ainetest.4. Liikmesriigid tagavad juurdepääsu glüfosaadi ja metüültiofeensulfurooni läbivaatusaruannetele, välja arvatud konfidentsiaalsele informatsioonile direktiivi 91/414/EMÜ artikli 14 tähenduses, või teevad need vastava eritaotluse esitamisel kättesaadavaks kõigile nendest huvitatud osapooltele.Artikkel 3Käesolev direktiiv jõustub 1. juulil 2002.Artikkel 4Käesolev direktiiv on adresseeritud liikmesriikidele.Brüssel, 20. november 2001Komisjoni nimelkomisjoni liigeDavid BYRNE1 EÜT L 230, 19.8.1991, lk 1.2 EÜT L 276, 19.10.2001, lk 17.3 EÜT L 366, 15.12.1992, lk 10.4 EÜT L 259, 13.10.2000, lk 27.5 EÜT L 107, 28.4.1994, lk 8.6 EÜT L 225, 22.9.1995, lk 1.7 Taimede teaduskomitee 7. märtsi 2001 täiskogu istungi protokoll (glüfosaat). Taimede teaduskomitee 7. juuni 2001 täiskogu istungi protokoll (metüültiofeensulfuroon).LISADirektiivi 91/414/EÜ I lisa tabeli lõppu lisatakse järgmised kanded:Nr Üldnimetus, tunnuskoodid Rahvusvahelise Puhta Keemia ja Rakenduskeemia Liidu (IUPAC) nimetus Puhtus1 Jõustumiskuupäev Aegumistähtaeg Erisätted"25 Glüfosaat CAS nr 1071-83-6 CIPAC nr 284 N-(fosfonometüül)glütsiin 950 g/kg 1. juuli 2002 30. juuni 2012 Lubatakse kasutada ainult herbitsiidina.VI lisas sätestatud ühtsete põhimõtete rakendamisel võetakse arvesse alalises taimetervise komitees 29. juunil 2001 lõplikult vormistatud glüfosaadi läbivaatusaruande järeldusi ning eelkõige selle I ja II lisa. Kõnealuse üldhindamise käigus peavad liikmesriigid:- pöörama erilist tähelepanu põhjavee kaitsele tundlikel aladel, eriti muude kui põllukultuuridega seotud kasutusvaldkondade puhul.26 Metüültiofeensulfuroon CAS nr 79277-27-3 CIPAC nr 452 Metüül-3-(4-metoksü-6-metüül-1,3,5-triasiin-2-üülkarbamüülsulfamüül)tiofeen-2-karboksülaat 960 g/kg 1. juuli 2002 30. juuni 2012 Lubatakse kasutada ainult herbitsiidina.VI lisas sätestatud ühtsete põhimõtete rakendamisel võetakse arvesse alalises taimetervise komitees 29. juunil 2001 lõplikult vormistatud metüültiofeensulfurooni läbivaatusaruande järeldusi ning eelkõige selle I ja II lisa. Kõnealuse üldhindamise käigus peavad liikmesriigid:- pöörama erilist tähelepanu põhjavee kaitsele;- pöörama erilist tähelepanu mõjule veetaimedele ning tagama, et kasutusloa tingimused sisaldavad vajadusel asjakohaseid meetmeid riskide vähendamiseks.1 Lisaandmed toimeaine identiteedi ja omaduste kohta on esitatud läbivaatusaruandes."


title: Euroopa Parlamendi ja nõukogu direktiiv 2008/3/EÜ, 15. jaanuar 2008 , millega muudetakse direktiivi 2003/54/EÜ seoses teatavate sätete kohaldamisega Eesti suhtes

text:
               22.1.2008

               ET

               Euroopa Liidu Teataja

               L 17/6

      EUROOPA PARLAMENDI JA NÕUKOGU DIREKTIIV 2008/3/EÜ,
   15. jaanuar 2008,
   millega muudetakse direktiivi 2003/54/EÜ seoses teatavate sätete kohaldamisega Eesti suhtes
   EUROOPA PARLAMENT JA EUROOPA LIIDU NÕUKOGU,
   võttes arvesse Euroopa Ühenduse asutamislepingut, eriti selle artikli 47 lõiget 2 ning artikleid 55 ja 95,
   võttes arvesse komisjoni ettepanekut,
   võttes arvesse Euroopa Majandus- ja Sotsiaalkomitee arvamust, (1)

   pärast konsulteerimist Regioonide Komiteega,
   toimides asutamislepingu artiklis 251 sätestatud korras, (2)

   ning arvestades järgmist:

               (1)

               Tuginedes oma elektrienergiasektori eripärale, taotles Eesti ühinemisläbirääkimiste käigus Euroopa Parlamendi ja nõukogu 19. detsembri 1996. aasta direktiivi 96/92/EÜ (elektrienergia siseturu ühiseeskirjade kohta) (3) kohaldamiseks üleminekuperioodi.

               (2)

               2003. aasta ühinemisakti VI lisas anti Eestile direktiivi 96/92/EÜ artikli 19 lõike 2, mis käsitleb turu järkjärgulist avamist, kohaldamiseks kuni 31. detsembrini 2008 kestev üleminekuperiood.

               (3)

               2003. aasta ühinemislepingu lõppaktile lisatud 8. deklaratsiooniga tunnustati, et Eesti põlevkivisektori ümberstruktureerimisest tulenev eriolukord nõuab kuni 2012. aasta lõpuni erilisi jõupingutusi.

               (4)

               Direktiiv 96/92/EÜ asendati Euroopa Parlamendi ja nõukogu 26. juuni 2003. aasta direktiiviga 2003/54/EÜ, mis käsitleb elektrienergia siseturu ühiseeskirju ning millega tunnistatakse kehtetuks direktiiv 96/92/EÜ, (4) mida tuleb rakendada 1. juulist 2004 ja millel on elektrienergiaturu avanemisele kiirendav mõju.

               (5)

               Eesti taotles oma 17. septembri 2003. aasta kirjas, et direktiivi 2003/54/EÜ artikli 21 lõike 1 punkti b, mis käsitleb turu avamist mitte-kodutarbijatele, ei kohaldataks kuni 31. detsembrini 2012. Oma 5. detsembri 2003. aasta kirjas teatas Eesti kavatsusest saavutada kõnealuse direktiivi artikli 21 lõike 1 punktis c sätestatud turu täielik avamine 31. detsembriks 2015.

               (6)

               Eesti taotlus põhines usaldusväärsel põlevkivisektori ümberkorralduskaval, mis ulatub 31. detsembrini 2012.

               (7)

               Põlevkivi on Eesti ainus omamaine energiaressurss ja selle riiklik tootmine moodustab ligikaudu 84 % maailma põlevkivitoodangust. Kõnealuse tahkekütuse baasil toodetakse 90 % Eestis toodetavast elektrienergiast. Seetõttu on valdkond tarnekindluse seisukohast Eesti jaoks strateegilise tähtsusega.

               (8)

               Täiendava erandi andmine perioodiks 2009–2012 oli vajalik, et tagada Eesti elektrijaamadesse tehtavate investeeringute turvalisus ning elektrienergia tarnekindlus, võimaldades samaaegselt lahendada kõnealuste elektrijaamade tekitatud raskeid keskkonnaprobleeme.

               (9)

               28. juunil 2004 võttis nõukogu vastu direktiivi 2004/85/EÜ (millega muudetakse Euroopa Parlamendi ja nõukogu direktiivi 2003/54/EÜ seoses teatavate sätete kohaldamisega Eesti suhtes), (5) millega anti taotletud erand.

               (10)

               28. novembri 2006. aasta otsusega kohtuasjas C-413/04 parlament vs. nõukogu (6) tühistas Euroopa Kohus direktiivi 2004/85/EÜ selles osas, milles sätestatakse Eesti suhtes kauem kui 31. detsembrini 2008 kehtiv erand direktiivi 2003/54/EÜ artikli 21 lõike 1 punktide b ja c kohaldamisest ning sellele vastav kohustus tagada ainult osaline turu avatus, mis moodustab 35 % tarbimisest 1. jaanuaril 2009, ning kohustus teatada igal aastal komisjonile tarbimiskünnis, mille alusel määratletakse vabatarbija.

               (11)

               Kõnealuse osalise tühistamise aluseks ei olnud direktiivi 2004/85/EÜ sisuga seotud põhjused vaid õigusliku aluse vale valik.

               (12)

               Kuivõrd põhjused Eestile erandi andmiseks direktiivi 2003/54/EÜ artikli 21 lõike 1 punktide b ja c kohaldamisest pärast 31. detsembrit 2008 jäävad kehtima, tuleks direktiivi vastavalt muuta, kasutades sama sõnastust nagu direktiivis 2004/85/EÜ, kuid asjakohast õiguslikku alust,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 2003/54/EÜ artikli 26 lõige 3 asendatakse järgmisega:

      „3.   Eestile antakse ajutine erand artikli 21 lõike 1 punktide b ja c kohaldamisest kuni 31. detsembrini 2012. Eesti võtab vajalikud meetmed, et tagada oma elektrienergiaturu avamine. See teostatakse järkjärguliselt võrdlusperioodi jooksul eesmärgiga avada turg täielikult 1. jaanuariks 2013. 1. jaanuaril 2009 peab turu avatuse tase moodustama vähemalt 35 % tarbimisest. Eesti teatab iga-aastaselt komisjonile tarbimiskünnise, mille alusel määratletakse vabatarbija.”

   Artikkel 2
   Liikmesriigid jõustavad käesoleva direktiivi järgimiseks vajalikud õigus- ja haldusnormid hiljemalt 23. jaanuariks 2008. Nad teatavad sellest viivitamata komisjonile.
   Kui liikmesriigid need sätted vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   Artikkel 3
   Käesolev direktiiv jõustub järgmisel päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.

      Strasbourg, 15. jaanuar 2008

            Euroopa Parlamendi nimel

            president

         H.-G. PÖTTERING

            Nõukogu nimel

            eesistuja

         J. LENARČIČ

      (1)  Arvamus on esitatud 24. oktoobril 2007 (Euroopa Liidu Teatajas seni avaldamata).

      (2)  Euroopa Parlamendi 29. novembri 2007. aasta arvamus (Euroopa Liidu Teatajas seni avaldamata) ja nõukogu 17. detsembri 2007. aasta otsus.

      (3)  EÜT L 27, 30.1.1997, lk 20. Direktiiv on tunnistatud kehtetuks direktiiviga 2003/54/EÜ (ELT L 176, 15.7.2003, lk 37).

      (4)  ELT L 176, 15.7.2003, lk 37. Direktiivi on viimati muudetud komisjoni otsusega 2006/653/EÜ (ELT L 270, 29.9.2006, lk 72).

      (5)  ELT L 236, 7.7.2004, lk 10.

      (6)  EKL 2006, lk I-11221.